CELEX: 62015CN0667
Language: fi
Date: 2015-12-14 00:00:00
Title: Asia C-667/15: Ennakkoratkaisupyyntö, jonka Hof van beroep te Antwerpen (Belgia) on esittänyt 14.12.2015 – Loterie Nationale – Nationale Loterij NV v. Paul Adriaensen ym.

21.3.2016   
            
            
               FI
            
            
               Euroopan unionin virallinen lehti
            
            
               C 106/10
            
         Ennakkoratkaisupyyntö, jonka Hof van beroep te Antwerpen (Belgia) on esittänyt 14.12.2015 – Loterie Nationale – Nationale Loterij NV v. Paul Adriaensen ym.
   (Asia C-667/15)
   (2016/C 106/14)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van beroep te Antwerpen
   
      Pääasian asianosaiset
   
   
      Valittaja: Loterie Nationale – Nationale Loterij NV
   
      Vastapuolet: Paul Adriaensen, Werner De Kesel ja The Right Frequency VZW
   
      Ennakkoratkaisukysymys
   
   Edellyttääkö (sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta) 11.5.2005 annetun Euroopan parlamentin ja neuvoston direktiivin 2005/29/EY (1) liitteessä I olevan 14 kohdan soveltaminen, että kielletystä pyramidipelistä on kyse vain, jos taloudellisen lupauksen toteuttaminen jo liittyneille jäsenille
   
               —
            
            
               riippuu pääasiassa tai enimmäkseen uusien jäsenten maksamien suoritusten suorasta eteenpäin maksamisesta (suora yhteys),
               vai
            
         
               —
            
            
               riittääkö se, että kyseisen taloudellisen lupauksen toteuttaminen jo liittyneille jäsenille riippuu pääasiassa tai enimmäkseen epäsuorasta maksamisesta jo liittyneiden jäsenten maksamilla suorituksilla eli ilman, että jo liittyneet jäsenet saavat korvausta pääasiassa tai enimmäkseen tuotteiden tai palvelujen myynnistä tai kulutuksesta, mutta heille tehdyn taloudellisen lupauksen toteuttaminen riippuu pääasiassa tai enimmäkseen uusien jäsenten liittymisestä ja heidän maksamistaan suorituksista (epäsuora yhteys)?
            
         
      (1)  EUVL L 149, s. 22.